Държавен вестник, бр. 69, 2010 г., стр. 3

БРОЙ  69	
Д Ъ Р Ж А В Е Н  В Е С Т Н И К 	
СТР.  3  
Настоящото удостоверение важи за периода от 
........................... до ..............................
Дата:	
Лице, представляващо търговеца
	
по закон или упълномощаване:
(име, подпис, печат)
Всяка отделна организация по оползотворяване 
на съответния вид масово разпространен отпадък 
посочва съответния продукт, който се пуска на 
пазара.“
Министър-председател:
Бойко Борисов
За главен секретар на Министерския съвет:
Лиляна Драгиева
НАРЕДБА
за изискванията за третиране на излезли от 
употреба гуми
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят изискванията 
за събирането, транспортирането, съхраняване­
то, оползотворяването и/или обезвреждането 
на излезли от употреба гуми (ИУГ). 
Чл. 2. С наредбата се регламентират: 
1. предотвратяването и ограничаването на 
замърсяването на околната среда в резултат 
на третирането и транспортирането на ИУГ;
2. предприемането на мерки от лицата, 
които пускат на пазара гуми, за събирането, 
оползотворяването и/или обезвреждането на 
ИУГ, без риск за човешкото здраве и околната 
среда и постигане на целите за оползотворяване;
3. въвеждането и функционирането на еко­
логосъобразна система за управление и контрол 
на дейностите по събиране, транспортиране, 
съхраняване, оползотворяване и/или обезвреж­
дане на ИУГ;
4. информирането на крайните потребители 
за ролята им в разделното събиране на ИУГ и 
наличните системи за разделното им събиране.
Чл. 3. Наредбата се прилага за всички видове 
гуми, пуснати на пазара, в т. ч. от: 
1. пътнически, товаро-пътнически и състе­
зателни автомобили; 
2. автобуси или камиони;
3. авиацията; 
4. мотоциклети; 
5. строителни и индустриални превозни 
средства и съоръжения; 
6. селскостопански и лесовъдни превозни 
средства и съоръжения и други външни гуми; 
7. товаръчни машини.
Чл. 4. Забранява се: 
1. изоставянето, нерегламентираното изхвър­
ляне и изгаряне или друга форма на неконтро­
лирано обезвреждане на ИУГ;
2. изгарянето на ИУГ освен от лицата, 
притежаващи разрешение или комплексно 
разрешително по чл. 12, ал. 1 от Закона за 
управление на отпадъците (ЗУО);
3. депонирането на цели и нарязани ИУГ 
с изключение на велосипедни гуми и гуми с 
външен диаметър, по-голям от 1400 мм;
4. предаването на ИУГ на лица, които не 
отговарят на условията по чл. 15, ал. 1.
Чл. 5. Излезлите от употреба гуми се опол­
зотворяват включително и по следните начини: 
1. чрез регенериране;
2. чрез изгаряне с оползотворяване на 
енергията;
3. чрез преработка с цел получаване на крайни 
продукти или на суровини за производството 
на крайни продукти; 
4. чрез влагането им като материал в стро­
ителството, включително влагането на цели и 
нарязани ИУГ като материал в строителството 
на депа.
Чл. 6. Притежателите на ИУГ ги предават 
на лицата по чл. 15, ал. 1. 
Г л а в а  в т о р а
ЗАДЪЛЖЕНИЯ НА ЛИЦАТА, КОИТО ПУС­
КАТ НА ПАЗАРА ГУМИ
Чл. 7. Лицата, които пускат на пазара гуми, 
отговарят за разделното събиране, съхранява­
нето, транспортирането, оползотворяването и/
или обезвреждането на ИУГ.
Чл. 8. (1) Лицата, които пускат на пазара 
гуми, отговарят за оползотворяването на ИУГ 
в количество (в тонове) не по-малко от 65 на 
сто от количеството (в тонове) гуми, пуснати 
от тях на пазара на Република България през 
текущата година.
(2) Изпращането на ИУГ от територията 
на страната към територията на друга държа­
ва – членка на ЕО, и/или изнасянето им с цел 
оползотворяване при спазване изискванията на 
Регламент (ЕО) № 1013/2006 на Европейския 
парламент и на Съвета от 14 юни 2006 г. от­
носно превоза на отпадъци на Европейската 
общност (ОВ, L 190 от 12 юли 2006 г.), наричан 
по-нататък „Регламент № 1013/2006“, и на глава 
пета, раздел V от ЗУО се зачита за изпълнение 
на целта по ал. 1.
Чл. 9. (1) Лицата, които пускат на пазара 
гуми, изпълняват задълженията си по чл. 7 и 8:
1. индивидуално, или 
2. чрез колективни системи, представлявани 
от организация по оползотворяване.
(2) Лицата по ал. 1 са длъжни да инфор­
мират дистрибуторите си за начина, по който 
изпълняват задълженията си.
Чл. 10. (1) За изпълнение на задълженията 
си по чл. 7 и 8 лицата, които пускат на пазара 
гуми, са длъжни да осигурят възможност за 
приемане на ИУГ от крайните потребители в 
местата на продажбата и на смяната им.
(2) Информация до крайните потребители 
относно възможността по ал. 1 се осигурява 
по подходящ начин от лицата, извършващи 
продажба и смяна на гуми.